****

**Concursul Județean ”Simion Sorin”**

**Limba și literatura română**

**Ediția a XIX-a**

**2 aprilie 2016**

**Varianta 2**

Subiectul I (60 puncte)

1. Identifică greșelile din propozițiile următoare. Scrie, apoi, corect textul:

De vre-o cinșpe zile fac tratament, fincă am răcit. I-au sirop dementă, de mușățel și de tei.

În cerc săi dau și lui sora m-ai mică, pentrucă și ia tușește. Toți membri fameliei se ângrijește de noi, că-ci Duminică v-or venii fini.

10 p

2. Alcătuiește enunțuri folosind:

a) opusul cuvântului ”*depărtare*”

b) un verb care se scrie cu ”nn”, la timpul viitor

c) un substantiv cu sens asemănător cu substantivul ”*veselia*”, număr plural

d) cuvântul ”*vie*” ca adjectiv, la numărul plural

e) cuvântul ”*nouă*” ca pronume

3. Realizează schema propoziției:

Șiruri de cocori zburau spre zarea albastră.

10 p

4. Elimină intrusul:

indulgent = tolerant, fricos, îngăduitor

a izbuti = a reuși, a izbândi, a izgoni

a domina = a se ridica, a înșela, a stăpâni

a șlefui = a lustrui, a cizela, a fâșâi

a slobozi = a meșteri, a elibera, a degaja 10 p

5. Construiește o propoziție simplă formată din patru cuvinte.

10p

6. Scrie verbe care corespund următoarelor grupuri de cuvinte:

Roșul îi scoate în evidență frumoasa-i față.

I-ai scos la iveală toate greșelile.

Ucenicul îi scoate peri albi meșterului.

Vecinii își scot ochii unul altuia pentru nimic.

Mereu îmi scoate ochii că mă ajută.

10 p

**Subiectul al II-lea**

Imaginează-ți o compunere de maximum 20 de rânduri, în care să fii eroul/eroina unui film de animație și în care ai rolul unui pitpalac abia ieșit din ou. Scrie ce simți când vezi lumina zilei și căldura soarelui.

În redactarea compunerii aveți în vedere următoarele:

-respectarea părților compunerii;

-corelarea titlului cu conținutul;

-utilizarea unor expresii frumoase;

-succesiunea logică a ideilor;

-scrierea corectă și caligrafică;

-posibila folosire și a dialogului.

30p

Notă:

Toate subiectele sunt obligatorii.

Se acordă 10 puncte din oficiu.

Timp de lucru: 2 ore.